recursal/SuperWikiNEXT-32B huggingface dataset:
कुफ़ु के कुन्फ़्यूशियस मन्दिर का दाचेंग हाल
**कनफ़ूशीवाद** या **कुन्फ़्यूशियसी धर्म** ईसा पूर्व ५वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म ५५१ ई.पू. माना जाता है। ये धार्मिक प्रणाली कभी चीनी साम्राज्य का राजधर्म हुआ करती थी।

ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है।

परिचय
-----

कनफ़ूशस् के दार्शनिक, सामाजिक तथा राजनीतिक विचारों पर आधारित मत को **कनफ़ूशीवाद** या **कुंगफुत्सीवाद** नाम दिया जाता है। कनफ़ूशस् के मतानुसार भलाई मनुष्य का स्वाभाविक गुण है। मनुष्य को यह स्वाभाविक गुण ईश्वर से प्राप्त हुआ है। अत: इस स्वभाव के अनुसार कार्य करना ईश्वर की इच्छा का आदर करना है और उसके अनुसार कार्य न करना ईश्वर की अवज्ञा करना है। 

कनफ़ूशीवाद के अनुसार समाज का संगठन पाँच प्रकार के संबंधों पर आधारित है: 

* (१) शासक और शासित,
* (२) पिता और पुत्र,
* (३) ज्येष्ठ भ्राता और कनिष्ठ भ्राता,
* (४) पति और पत्नी, तथा
* (५) इष्ट मित्र

इन पाँच में से पहले चार संबंधों में एक ओर आदेश देना और दूसरी ओर उसका पालन करना निहित है। शासक का धर्म आज्ञा देना और शासित का कर्तव्य उस आज्ञा का पालन करना है। इसी प्रकार पिता, पति और बड़े भाई का धर्म आदेश देना है और पुत्र, पत्नी एवं छोटे भाई का कर्तव्य आदेशों का पालन करना है। परंतु साथ ही यह आवश्यक है कि आदेश देनेवाले का शासन औचित्य, नीति और न्याय पर आधारित हो। तभी शासित गण से भी यह आशा की जा सकती है कि वे विश्वास तथा ईमानदारी से आज्ञाओं का पालन कर सकेंगे। पाँचवें, अर्थात् मित्रों के संबंध में पारस्परिक गुणों का विकास ही मूल निर्धारक सिद्धांत होना चाहिए। जब इन संबंधों के अंतर्गत व्यक्तियों के रागद्वेष के कारण कर्तव्यों की अवहेलना होती है तभी एक प्रकार की सामाजिक अराजकता की अवस्था उत्पन्न हो जाती है। मनुष्य में अपने श्रेष्ठ व्यक्तियों का अनुकरण करने का स्वाभाविक गुण है। यदि किसी समाज में आदर्श शासक प्रतिष्ठित हो जाए तो वहाँ की जनता भी आदर्श जनता बन सकती है। कुशल शासक अपने चरित्र का उदाहरण प्रस्तुत करके अपने राज्य की जनता का सर्वतोमुखी सुधार कर सकता है। 

कनफ़ूशीवाद की शिक्षा में धर्मनिरपेक्षता का सर्वांगपूर्ण उदाहरण मिलता है। कनफ़ूशीवाद का मूल सिद्धांत इस स्वर्णिम नियम पर आधारित है कि 'दूसरों के प्रति वैसा ही व्यवहार करो जैसा तुम उनके द्वारा अपने प्रति किए जाने की इच्छा करते हो'।
**पद्म सम्मान** भारत सरकार द्वारा शासकीय सेवकों व अन्य भारतीयों को किसी भी क्षेत्र में असाधारण और विशिष्ट सेवा के लिए पद्म विभूषण, पद्म भूषण और पद्म श्री नामक पद्म सम्मान (पुरस्कार) प्रदान किए जाते हैं। पद्म पुरस्कारों की सिफारिशें राज्य सरकारों/संघ राज्य प्रशासनों, केन्द्रीय मंत्रालयों/विभागों, उत्कृष्टता संस्थानों आदि से प्राप्त की जाती हैं, जिन पर पुरस्कार समिति द्वारा विचार किया जाता है। पुरस्कार समिति की सिफारिश के आधार पर और प्रधानमंत्री, गृहमंत्री तथा राष्ट्रपति के अनुमोदन के बाद गणतंत्र दिवस की पूर्व संध्या पर इन पद्म सम्मानों की घोषणा की जाती है। परन्तु इस बार सामान्य नागरिकों को ये सम्मान देने की प्रक्रिया में कुछ बदलाव किया गया है।

पुरस्कारों की चयन प्रक्रिया में पारदर्शिता
------------------------------------------

भारतीय समाचार एजेंसी भाषा द्वारा जारी और नई दिल्ली से एक प्रमुख समाचार पत्र नवभारत टाइम्स में प्रकाशित समाचार के अनुसार केन्द्र सरकार के गृह मन्त्रालय ने पद्म पुरस्कार देने की प्रक्रिया को और अधिक पारदर्शी बनाने के उद्देश्य से आवेदन-पत्र प्रस्तुत करने हेतु संशोधित प्रपत्र जारी किया है। इस प्रपत्र में आवेदक के बारे में मूलभूत सूचनाओं के अलावा कला, खेलकूद, सामाजिक कार्य जैसे क्षेत्रों में उनकी गतिविधियों और सम्बन्धित क्षेत्रों में उनके द्वारा प्राप्त की गयी उपलब्धियों के बारे में आलेख के रूप में जानकारी माँगी गयी है। दो पन्नों का यह आलेख अधिकतम 800 शब्दों में होना चाहिए।

सन्दर्भ
-------

1. ↑  "पद्म पुरस्कारों को और पारदर्शी बनाने की कवायद". नवभारत टाइम्स. अभिगमन तिथि 8 अगस्त 2013.

बाहरी कड़ियाँ
-------------

* पद्म पुरस्कारों को और पारदर्शी बनाने की कवायद समाचार एजेंसी भाषा (नई दिल्ली) का नवभारत टाइम्स में प्रकाशित समाचार
चित्रकार
कार्टूनिस्ट **कुट्टी** का जन्म १९२१ में केरल में हुआ। अपनी पढ़ाई के दौरान ही कुट्टी को राजनीतिक कार्टूनों में रूचि पैदा हो गई थी। कुट्टी उस समय के अंग्रेज़़ी शासन में उपलब्ध पत्र पत्रिकाओं में छापे कार्टूनों को बड़े चाव से देखते थे और उन्हें दोबारा बनाकर अपने साथियों का मनोरन्जन भी करते थे। इसी तरह कार्टून बनाते हुए कुट्टी इस काम में माहिर हो गए।

कार्टून बनाने की शुरुआत
-----------------------

कुट्टी के भाग्य ने भी उनका साथ दिया और उनके पिता के एक मित्र जो कि अंगरेजी सरकार में अधिकारी थे, उन्होंने कुट्टी का काम देखा और प्रभावित होकर शंकर पिल्लई से उन्हें अपने मार्गदर्शन में काम सिखाने की सिफारिश की। शंकर को भी उस समय अपने लिए एक साथी की आवश्यकता थी तो उन्होंने कुट्टी को अपने साथ काम करने के लिए सहर्ष स्वीकृति दे दी। बाद में पंडित जवाहरलाल नेहरू के आग्रह पर शंकर ने कुट्टी को नेशनल हेराल्ड के लिए स्टाफ कार्टूनिस्ट के रूप में भेजा। कुट्टी ने शंकर की लोकप्रिय पत्रिका शंकर्स वीकली के लिए भी काम किया। कुट्टी और शंकर का गुरु-शिष्य का रिश्ता शंकर के जीवित रहने तक जारी रहा।

कार्यस्थल
---------

अपने पूरे कार्यकाल में कुट्टी ने नेशनल हेराल्ड, फ्रीप्रेस जनरल, आनंदबाजार पत्रिका, शंकर्स वीकली,हिंदुस्तान स्टेंडर्ड, हिंदुस्तान टाईम्स और इंडियन एक्सप्रेस के लिए कार्य किया। 
अपनी आंखों की समस्या के चलते कुट्टी अब कार्टून बनाने में समर्थ नहीं हैं और सेवानिवृत्त हो चुके हैं। फिलहाल कुट्टी अमेरिका में अपने परिवार के साथ रहते हैं।

सन्दर्भ
-------

1. ↑  "कार्टूनिस्ट कुट्टी" (अंग्रेज़ी में). कार्टूनिस्ट कुट्टी. मूल (एचटीएमएल) से 16 मार्च 2007 को पुरालेखित. अभिगमन तिथि ३१ जनवरी २००९. `|access-date=` में तिथि प्राचल का मान जाँचें (मदद)
**पद्मगुप्त**, राजा मुंज (974-998) के आश्रित कवि थे जिन्होने 'नवसाहसाङ्कचरित' नामक संस्कृत महाकाव्य की रचना की। वे धारा नगरी के सिंधुराज के ज्येष्ठ भ्राता थे। कीथ के अनुसार इनका समय १००५ ई. के लगभग होना चाहिए। इनके पिता का नाम मृगाङ्कगुप्त था। इन्हें ‘परिमल कालिदास’ भी कहा गया है। धनिक व मम्मट ने इन्हें उद्धृत किया है।

विद्वानों की दृष्टि में 'नवसाहसाहसांकचरित' प्रथम ऐतिहासिक महाकाव्य है। इसमें १८ सर्ग हैं। इसमें काल्पनिक राजकुमारी शशिप्रभा के प्रणय की कथा वर्णित है परन्तु यह मालवा के राजा सिन्धुराज के चरित का भी वर्णन श्लेष के द्वारा उपस्थित करता है। जैसा प्रायः संस्कृत इतिहास काव्यों में देखा जाता है- उनमें प्रामाणिक इतिहास कम, चरितनायक के चरित का अतिरंजित वर्णन अधिक होता है- वैसा ही इस काव्य में भी हुआ है। कवि का उपनाम 'परिमल' था। उद्गाता छन्द के उपयोग में इनकी विशेष कुशलता प्राप्त थी।

नवसाहसाहसांकचरित पर महाकवि कालिदास के काव्य का प्रभाव परिलक्षित होता है। कालिदास के अनुकरण पर इस ग्रन्थ की रचना भी वैदर्भी शैली पर हुई है। महाकाव्य का हिन्दी अनुवाद सहित प्रकाशन 'चौखम्बा-विद्याभवन' से हो चुका है।

सन्दर्भ
-------

1. ↑  ‘Amar’, A.J. *Brahttriyie Aur Dharma* (जर्मन में). Prabhat Prakashan. पृ॰ 54. आई॰ऍस॰बी॰ऍन॰ 978-93-82901-91-4. अभिगमन तिथि 14 April 2019.
पद्मश्री **कैलाश चन्द्र अग्रवाल** (जन्म : 2 जनवरी 1947 ) एक समाजसेवी हैं जो नारायण सेवा संस्थान के संस्थापक एवं मैनेजिंग ट्रस्टी हैं। वे कैलाश 'मानव' के नाम से अधिक विख्यात हैं। भारत सरकार ने उनकी उल्लेखनीय सेवाओं के लिये उन्हें पद्मश्री से सम्मानित किया।

जीवनी
-----

श्री कैलाशचंद्र अग्रवाल का जन्म 2 जनवरी 1947 को राजस्थान के उदयपुर जिले के भींडर नामक स्थान पर हुआ था। उनके पिताजी का नाम श्री मदनलाल अग्रवाल व माताजी का नाम सोहनदेवी था।

प्राप्त प्रमुख सम्मान
---------------------

- विकलांगता के क्षेत्र में श्रेष्ठ कार्र्यो की लोकमान्यता के लिए राष्ट्रीय पुरस्कार तत्कालीन राष्ट्रपति डॉ॰ एपीजे अब्दुल कलाम से।

- गोडफ्रे फिलिप्स ब्रेवरी अवार्ड तत्कालीन उपराष्ट्रपति भैंरोसिंह शेखावत से।

- विकलांगता के क्षेत्र में श्रेष्ठ कार्यो के लिए राष्ट्रीय पुरस्कार।

- राज्यस्तरीय श्रेष्ठ सामाजिक पुरस्कार।

- उत्कृष्ट सामाजिक कार्र्यो के लिए भारत गौरव पुरस्कार।

- राष्ट्रीय रत्न सम्मान

सन्दर्भ
-------

1. ↑  This father-son duo from Rajasthan is a new hope for differently-abled people

इन्हें भी देखें
---------------

* नारायण सेवा संस्थान, उदयपुर
* विकलांग या दिव्यांग
* विकलांग शल्यचिकित्सा
स्लॉथ एक पर्णाहारी प्राणी है
प्राणी विज्ञान में **पर्णाहारी** (folivore) ऐसे शाकाहारी प्राणी होते हैं जो अधिकतर पत्ते खाते हैं। शिशु पत्तों को छोड़कर, पूरी तरह से विकसित पत्तों में सेलुलोस की भरमार होती है जिसे पचाना कठिन होता है। इसके अलावा कई पत्तों में विषैले पदार्थ भी पाए जाते हैं। इस कारणवश पर्णाहारी पशुओं में पचन तंत्र की नली बहुत लम्बी होती है और पचन-क्रिया धीमी होती है, जिस से वह सेलुलोस को रसायनिक क्रिया से तोड़कर हज़म कर सकें और विष भी निकालकर अलग कर सकें। नरवानर जैसे कई पर्णाहारियों में भी शिशु पत्तों को चुनकर खाने की आदत देखी गई है क्योंकि उन्हें पचाना अधिक आसान होता है।

वृक्ष-विचरणी पर्णाहारी
----------------------

कई स्तनधारी पर्णाहारी, जैसे कि स्लॉथ, कोआला और बंदर व लीमर की कुछ जातियाँ, आकार में बड़ी होती हैं और, अन्य वृक्ष-विचरणी प्राणियों की तुलना में, ध्यान से और धीमी गति से वृक्षों पर चढ़ती हैं। शरीर-आकार और सिर व दाँतके ढांचों की समानता देखकर कुछ जीववैज्ञानिकों द्वारा यह दावा करा जाता है कि अपनी आरम्भिक स्थिति में मानवों की पूर्वज जातियाँ भी पर्णाहारी रही होंगी।

इन्हें भी देखें
---------------

* पत्ता
* शाकाहार

सन्दर्भ
-------

1. 1 2  Cautious climbing and folivory: a model of hominoid differentation Archived 2020-01-10 at the Wayback Machine E. E. Sarmiento1 in *Human Evolution* Volume 10, Number 4, August, 1995
नीले स्तम्भ दरशाते हैं कि आज से कितने दसियों लाख वर्ष पूर्व पृथ्वी के कितने प्रतिशत समुद्री प्राणी विलुप्त हो गये (P-Tr पर्मियन-ट्राइऐसिक विलुप्ति घटना को नामांकित कर रहा है)
**पर्मियन-ट्राइऐसिक विलुप्ति घटना** (Permian–Triassic extinction event) पृथ्वी के पेलियोज़ोइक (पुराजीवी) महाकल्प के पर्मियन कहलाने वाले अंतिम युग और उसके उपरांत आने वाले ट्राइऐसिक युग के बीच घटित विलुप्ति घटना को कहते हैं। आज से लगभग २५.२ करोड़ वर्ष पूर्व घटी इस महाविलुप्ति में पृथ्वी की लगभग ९६% समुद्री जीव जातियाँ और ज़मीन पर रहने वाली लगभग ७०% कशेरुकी (रीढ़-वाली) जीव जातियाँ हमेशा के लिये विलुप्त हो गई। यह पृथ्वी के अब तक के पूरे इतिहास की सब से भयंकर महाविलुप्ति रही है। यह पृथ्वी की इकलौती ज्ञात विलुप्ति घटना है जिसमें कीटों की भी सामूहिक विलुप्ति हुई। अनुमान लगाया जाता है कि, कुल मिलाकर ७०% जीववैज्ञानिक कुल (families) और ८३% जीववैज्ञानिक वंश (genera) विनाशित हो गये। इतने बड़े पैमाने पर जैव विविधता खोने के बाद पृथ्वी को फिर से पूरी तरह जीवों से परिपूर्ण होते हुए अन्य विलुप्ति घटनाओं की तुलना में अधिक समय लगा। वैज्ञानिकों का अनुमान है कि विश्व में फिर जीव-संख्या और विविधता बनते-बनते १ करोड़ वर्ष लग गये।

इन्हें भी देखें
---------------

* विलुप्ति घटना

सन्दर्भ
-------

1. ↑  Sahney, S.; Benton, M. J. (2008). "Recovery from the most profound mass extinction of all time Archived 2018-11-11 at the Wayback Machine". Proceedings of the Royal Society: Biological 275 (1636): 759–65. doi:10.1098/rspb.2007.1370. PMC 2596898. PMID 18198148.
2. ↑  Labandeira CC, Sepkoski JJ (1993). "Insect diversity in the fossil record". Science 261 (5119): 310–315. Bibcode:1993Sci...261..310L. doi:10.1126/science.11536548. PMID 11536548.
3. ↑  "It Took Earth Ten Million Years to Recover from Greatest Mass Extinction Archived 2016-01-20 at the Wayback Machine". ScienceDaily. 27 May 2012. Retrieved 28 May 2012.
**पाउला कॉर्बिन जोन्स** (जन्म पाउला रोज़ली कॉर्बिन; 17 सितंबर, 1966) एक अमेरिकी सिविल सेवक हैं। एक पूर्व अर्कांसस राज्य कर्मचारी, जोन्स ने 1994 में यौन उत्पीड़न के लिए संयुक्त राज्य अमेरिका के राष्ट्रपति बिल क्लिंटन पर मुकदमा दायर किया। प्रारंभिक मुकदमे में, जोन्स ने 8 मई, 1991 को लिटिल रॉक, अर्कांसस में एक्सेलसियर होटल में यौन उत्पीड़न के लिए क्लिंटन का हवाला दिया। दीवानी की एक श्रृंखला के बाद मई 1994 से जनवरी 1996 तक यू.एस. डिस्ट्रिक्ट कोर्ट और यू.एस. 13, 1998।

पाउला जोन्स मामले ने स्वतंत्र वकील केन स्टार को व्हाइटवाटर लैंड कंपनी के साथ क्लिंटन के पूर्व-राष्ट्रपति काल के वित्तीय लेन-देन की चल रही जांच को व्यापक बनाने के लिए प्रोत्साहन प्रदान किया, और इसके परिणामस्वरूप प्रतिनिधि सभा में क्लिंटन पर महाभियोग चलाया गया और बाद में 12 फरवरी को सीनेट द्वारा बरी कर दिया गया। 1999. विशेष रूप से, क्लिंटन से जोन्स सूट में मोनिका लेविंस्की के बारे में शपथ के तहत पूछा गया था, उनके साथ कभी भी यौन संबंध बनाने से इनकार किया गया था, और यौन संपर्क के सबूत सामने आने के बाद झूठी गवाही का आरोप लगाया गया था। जोन्स के मुकदमे ने यू.एस. सुप्रीम कोर्ट द्वारा एक ऐतिहासिक कानूनी मिसाल का भी नेतृत्व किया, जिसने फैसला सुनाया कि एक मौजूदा अमेरिकी राष्ट्रपति को सार्वजनिक कार्यालय के बाहर किए गए कार्यों के लिए दीवानी मुकदमेबाजी से छूट नहीं है।

जोन्स के मुकदमे को क्लिंटन के महाभियोग से पहले कानूनी योग्यता की कमी और लेविंस्की मामले के उजागर होने के कारण खारिज कर दिया गया था। लेकिन अगस्त 1998 में, क्लिंटन के लेविंस्की के साथ संबंध, और इस बात के सम्मोहक साक्ष्य कि उन्होंने जोन्स मुकदमे में शपथ के तहत इसके बारे में झूठ बोला था, को प्रकाश में लाया गया। उस बिंदु पर जोन्स ने फैसले की अपील की, और अगस्त 1998 में क्लिंटन के लेविंस्की के साथ संबंध होने की स्वीकारोक्ति के बाद उनकी अपील को बल मिला।

अपील पर, क्लिंटन एक आउट-ऑफ़-कोर्ट समझौते के लिए सहमत हुई, जिसने जोन्स और उसके वकीलों को मुकदमा वापस लेने के लिए $850,000 का भुगतान किया। क्लिंटन के वकील ने कहा कि राष्ट्रपति ने समझौता केवल इसलिए किया ताकि वे मुकदमे को हमेशा के लिए समाप्त कर सकें और अपने जीवन में आगे बढ़ सकें। जोन्स और उनके वकीलों ने कहा कि भुगतान क्लिंटन के अपराध का सबूत था।

जोन्स का कहना है कि क्लिंटन ने उसका यौन उत्पीड़न किया। क्लिंटन इसका खंडन करना जारी रखते हैं।

इन्हें भी देखें
---------------

मोनिका लेविन्सकी

बाहरी कड़ियाँ
-------------

सन्दर्भ
-------
**पुण्या श्रीनिवास** ( तमिल: ய்ய ஸ் a்) पेशेवर व्यानिका और गायिका हैं।

जीवनी
-----

श्रीमती पुण्या श्रीनिवास का जन्म 11 नवंबर 1974 को चेन्नई, तमिलनाडु में हुआ था। उन्होंने श्रीमती जयलक्ष्मी और श्रीमती कमला अश्वथामा से कर्नाटक वीणा में प्रशिक्षण प्राप्त किया। इन्होंने पश्चिमी शास्त्रीय संगीत में भी प्रशिक्षण प्राप्त किया।
श्रीमती पुण्या ने जीवन के आरंभ में युवा प्रतिभा के रूप में संगीत के क्षेत्र में अपनी छाप छोड़ी और चेन्नई में अर्थसिंक म्यूजिक फेस्टिवल सहित भारत और विदेशों में उल्लेखनीय कार्यक्रमों में प्रदर्शन किया। इन्होंने फ्रांस और पेरिस में फ्यूजन कॉन्सर्ट; न्यूयॉर्क में संयुक्त राष्ट्र संगठन (UNO) की 50 वीं वर्षगांठ के समारोह के लिए सोलो वीना कॉन्सर्टो; और यरूशलेम, इज़राइल में टैम-टैम फेस्टिवल में अपना प्रदर्शन दिया।

व्यवसाय
-------

इन्हें ऑल इंडिया रेडियो का 'ए' ग्रेड आर्टिस्ट घोषित किया गया था, जब वह 20 साल की थी। चेन्नई में सभी प्रमुख सभाओं में प्रदर्शन करने के बाद, इन्होंने हैदराबाद, त्रिवेंद्रम, बैंगलोर, बॉम्बे, दिल्ली, कलकत्ता है और यूरोप, बेल्जियम, संयुक्त राज्य अमेरिका, सिंगापुर, न्यूयॉर्क, लंदन, दुबई, फ्रांस, इज़राइल और जेरूसलम जैसे देशों में भी अपना प्रदर्शन बढ़ाया। 

इन्होंने कई बड़े कलाकारों के साथ भी काम किया है, जैसे  ज़ाकिर हुसैन,  जॉन मैकलॉघ्लिन, मैथ्यू गैरीसन और यू.श्रीनिवास।

इन्होंने अपने गज़ल एल्बमों में कर्नल कजिन्स के लिए  हरिहरन गायक के लिए भी भूमिका निभाई है।

आज तक, उन्होंने वीणा वादक के रूप में 5000 रिकॉर्डिंग जारी की हैं। वह अपनी बहुमुखी प्रतिभा और महत्वाकांक्षा के लिए भी जानी जाती हैं, और उन्होंने हाल ही में वायलिन वादक वी.एस. नरसिम्हन के साथ बाख के दोहरे वायलिन के संगीत कार्यक्रम का प्रदर्शन किया है। इन्होंने 'एशियन म्यूजियम' के लिए एक धुन भी तैयार की, जो एक वैचारिक जापानी एल्बम है, जिसमें एशिया के विभिन्न क्षेत्रों की महिला कलाकार शामिल हैं। अपने बैंड, पञ्चजन्यम के साथ, उन्होंने वीणा पर कई अलग-अलग लोकप्रिय संगीत शैलियों को लाया है।
उन्होंने भारतीय वाद्य यंत्र वीणा को अलग आयाम देते हुए एक एल्बम "वीणा इन वियना" लॉन्च किया, जो एक वैश्विक हिट बन गया। उन्होंने "स्वान की ध्वनि" नामक एक अन्य एल्बम के साथ इसका अनुसरण किया।

डिस्कोग्राफी
------------

पुण्या श्रीनिवास के द्वारा गाए गए एल्बम : —

* वियना में वीणा (2011)

* सागर अलाइस ​​जैकी रीलोडेड (2009)

* सेमराजा (मूल मोशन पिक्चर साउंडट्रैक) (2018)

* राग फैंटेसी (2016)

सन्दर्भ
-------

1. ↑  "Punya Srinivas". मूल से 9 सितंबर 2017 को पुरालेखित. अभिगमन तिथि 4 मार्च 2020.
2. ↑  P.S, KRISHNAMURTHI. "Great Musical Sensivity". अभिगमन तिथि 4 मार्च 2020.
3. ↑  "Punya Srinivas". *Apple Music*. अभिगमन तिथि 25 मार्च 2020.
4. ↑  "Veena in Vienna Punya Srinivas". *qobuz store*. अभिगमन तिथि 25 मार्च 2020.
**पर्पल हैग** (मुरासाकी हैग) एक स्कूल भूत की कहानी है, एक तरह की शहरी किंवदंती है । यह अक्सर उन लोगों और पात्रों के उपनाम के रूप में उपयोग किया जाता है जिनकी छवि का रंग बैंगनी है।

टीका
----

बैंगनी रंग के कपड़े पहने एक बूढ़ी औरत जो स्कूल के बाथरूम में दिखाई देती है। जिन पर हमला किया जाता है, उनके कलेजे निकाल दिए जाते हैं, लेकिन अगर वे लगातार तीन बार ``मुरासाकी मुरासाकी मुरासाकी'' का जाप करते हैं, तो वे भाग जाएंगे।   ऐसा कहा जाता है कि बैंगनी रंग की वस्तु को पकड़ना और "मुरासाकी" का जाप करना अच्छा होता है। 

बूढ़ी महिला की उपस्थिति उसकी कमर तक पहुंचने के लिए काफी लंबी है, वह बैंगनी किमोनो पहनती है, उसके मुंह पर बैंगनी रंग की लिपस्टिक है, और कहा जाता है कि वह अपने लंबे नाखूनों से अपने प्रतिद्वंद्वी को खरोंचती है 

3 बजे बाबा की तरह, यह कहा जाता है कि वह बिना निर्धारित समय के अचानक प्रकट होते हैं, या जब आप शौचालय में हनाको-सान की तरह दरवाजे पर दस्तक देते हैं तो वे प्रकट होते हैं। "लापरवाही से बुलाए जाने वाले बच्चों के पैर लेने" की व्युत्पत्ति भी है। टोक्यो के हिगाशिकुरूम शहर में, कहा जाता है कि वे शौचालय के शीशे से बाहर निकलते हैं  । एक कहानी यह भी है कि जब कागज फटा तो एक बूढ़ी औरत शौचालय के एक छेद से कूद गई। 

टोक्यो के उपनगरीय इलाके में एक बूढ़े व्यक्ति के अनुसार, एक बार एक गरीब लड़की थी जिसके पास केवल एक पुराना किमोनो था, जब वह उस पर हाथ गया, तो उस घर के  ने उसे चोर कहा, और वृद्धावस्था में उसकी मृत्यु हो गई। जबकि बदनाम किया जा रहा है।

1. ↑  宇佐和通 『THE都市伝説NEXT』 新紀元社、2005年、14頁。
2. ↑  松山ひろし 『壁女-真夜中の都市伝説』 イースト・プレス、2004年、41-43頁。
3. 1 2  松谷みよ子 (1987). *現代民話考 第二期 II 学校 笑いと怪談 子供たちの銃後・学童疎開・学徒動員*. 立風書房. पपृ॰ 98–99. पाठ "和書" की उपेक्षा की गयी (मदद)
4. ↑  山口敏太郎 (2007). *本当にいる日本の「現代妖怪」図鑑*. 笠倉出版社. पृ॰ 151. आई॰ऍस॰बी॰ऍन॰ 978-4-7730-0365-9. पाठ "和書" की उपेक्षा की गयी (मदद)
5. ↑  常光徹 (1990). *学校の怪談*. 講談社KK文庫. 講談社. पपृ॰ 65–66. आई॰ऍस॰बी॰ऍन॰ 978-4-06-199006-7. पाठ "和書" की उपेक्षा की गयी (मदद)常光徹 (1990). *学校の怪談*. 講談社KK文庫. 講談社. पपृ॰ 65–66. आई॰ऍस॰बी॰ऍन॰ 978-4-06-199006-7. पाठ "和書" की उपेक्षा की गयी (मदद)
6. ↑  日本民話の会・学校の怪談編集委員会編 (1991). *放課後のトイレはおばけがいっぱい*. 学校の怪談. ポプラ社. पपृ॰ 56–63. आई॰ऍस॰बी॰ऍन॰ 978-4-591-03902-1. पाठ "和書" की उपेक्षा की गयी (मदद)日本民話の会・学校の怪談編集委員会編 (1991). *放課後のトイレはおばけがいっぱい*. 学校の怪談. ポプラ社. पपृ॰ 56–63. आई॰ऍस॰बी॰ऍन॰ 978-4-591-03902-1. पाठ "和書" की उपेक्षा की गयी (मदद)
विद्युत क्षेत्र लगाने पर परावैद्युत पदार्थ का ध्रुवण (पोलराइजेशन)
उन कुचालक पदार्थों को **परावैद्युत** (dielectric) कहते हैं जिनके अन्दर विद्युत क्षेत्र पैदा करने पर (या जिन्हें विद्युत क्षेत्र में रखने पर) वे ध्रुवित हो जाते हैं। कुचालक (इंसुलेटर) से आशय उन सभी पदार्थों से है जिनकी प्रतिरोधकता अधिक (या विद्युत चालकता कम) होती है किन्तु परावैद्युत पदार्थ वे हैं जो कुचालक होने के साथ-साथ पर्याप्त मात्रा में ध्रुवण का गुण भी प्रदर्शित करते हैं। किसी पदार्थ के ध्रुवण की मात्रा को उसके *परावैद्युत स्थिरांक* (dielectric constant) या *परावैद्युतांक* से मापा जाता है। परावैद्युत पदार्थों का एक प्रमुख उपयोग संधारित्र की प्लेटों के बीच में किया जाता है ताकि समान आकार में अधिक धारिता मिले। पॉलीप्रोपीलीन एक परावैद्युत पदार्थ है।

इन्हें भी देखें
---------------

* संधारित्र (कैपेसिटर)भठजख
* विद्युतशीलता (permitivity)
* परावैद्युत सामर्थ्य (डाईएलेक्ट्रिक स्ट्रेन्थ)

बाहरी कड़ियाँ
-------------

* Electromagnetism - A chapter from an online textbook
* Dielectric Sphere in an Electric Field
* DoITPoMS Teaching and Learning Package "Dielectric Materials"

सन्दर्भ
-------

1. ↑  Scaife, Brendan (September 3, 1998). Principles of Dielectrics (Monographs on the Physics & Chemistry of Materials) (2 nd ed.). Oxford University Press. ISBN 978-0198565574.
परावुट ग्रन्थि तथा उसके निकट के अन्य अंग
**परावटु ग्रन्थि** ( = परा + अवटु ; पैराथायरॉइड ग्रन्थि), अवटु ग्रंथि की पृष्ठ सतह में धँसी दो जोड़ी या चार छोटी अण्डाकार-सी लाल रंग की ग्रथियाँ होती हैं। मनुष्य में इनका भार 0.01 से 0.03 ग्राम होता है। इनके साथ-साथ कई प्रकार की कोशिकाएँ तथा रक्त पात्र भी पाये जाते हैं। ये ग्रन्थियाँ पैराथॉरमोन नामक हॉर्मोन का स्रवण करती हैं। यह हॉर्मोन विटामिन डी के साथ मिलकर रक्त में कैल्सियम की मात्रा को बनाने का कार्य करता है। साथ ही यह आँत में कैल्सियम के अवशोषण को तथा वृक्कों में इसके पुनरावशोषण (Reabsorption) को बढ़ाता है। रक्त में कैल्सियम की इस प्रकार बड़ी मात्रा का उपयोग अस्थि निर्माण तथा दन्त निर्माण में किया जाता है। कैल्सियम पेशियों के सिकुडने तथा फैलने में भी सहयोग करता है।

यदि किन्ही कारणों से पैराथॉरमोन हॉर्मोन की कमी शरीर में हो जाये तब पेशियों तथा तन्त्रिकाओं में आवश्यक उत्तेजना के कारण ऐंठन और कम्पन होने लगता है। कभी-कभी ऐच्छिक पेशियों में लम्बे समय तक सिकुड़न पैदा हो जाती है। अधिकांश रोगी कंठ की पेशियों में ऐसी सिकुड़न के कारण साँस नहीं ले पाते हैं, और मर जाते हैं। इस रोग को अपतानिका (टिटैनी / Tetany) कहते हैं।

कभी-कभी यह ग्रन्थि अधिक हॉर्मोन का स्राव करने लगती है । इससे हड्डियाँ गलकर कोमल तथा कमजोर हो जाती हैं। तन्त्रिका सूत्र तथा पेशियाँ कमजोर हो जाती हैं। मूत्र की मात्रा बन्द हो जाने से प्यास बढ़ जाती है, भूख मर जाती है, सिर दर्द रहने लगता है। 

परावटु ग्रंथि दो प्रकार के हार्मोन स्रावित करती है- पैरा थायराइड हार्मोन और कैल्सीटोनिन हार्मोन। कैल्शियम की मात्रा बढ़ने पर पैरा थायराइड हार्मोन निकलता है तथा कैल्शियम की मात्रा घटने पर कैल्सीटोनिन हार्मोन निकलता है। इससे ही पथरी बनती है।

सन्दर्भ
-------
**पहचान की चोरी** उस वक्त होती है, जब कोई व्यक्ति किसी दूसरे व्यक्ति की निजी पहचान बताने वाली जानकारी जैसे उसका नाम, पहचान संख्या या क्रेडिट कार्ड नंबर उस व्यक्ति के बिना अनुमति के इस्तेमाल करता है या किसी को धोखा देने या अन्य प्रकार के अपराध में करता है। पहचान की चोरी शब्द पहली बार 1964 में यूके और अमेरिका में हुआ जब वहाँ के कुछ अपराधी किसी दूसरे व्यक्ति की पहचान दिखा कर आपराधिक घटना को अंजाम दे रहे थे। पहचान की चोरी का उपयोग मुख्य रूप से आर्थिक लाभ या लोन पाने और अन्य कई तरह के लाभ हेतु किया जाता है। लेकिन इससे जिस व्यक्ति की पहचान चोरी हुई है, उसे आर्थिक, मानसिक एवं कई मामलों में अन्य प्रकार का नुकसान भी झेलना पड़ता है। निजी पहचान की जानकारी में आम तौर पर लोगों के नाम, जन्मतिथि, पैन नंबर, ड्राईवर लाइसेन्स नंबर, बैंक अकाउंट और क्रेडिट कार्ड नंबर, फिंगरप्रिंट, पासवर्ड एवं अन्य कुछ जानकारी जो किसी व्यक्ति के आर्थिक संसाधनों से जुड़ी होती है, शामिल हैं।

प्रकार
------

पहचान की चोरी के मुख्य रूप से 5 प्रकार हैं, इसे अपराध के तरीकों के आधार पर बांटा गया है।

* अपराध को अंजाम देने हेतु,
* आर्थिक लाभ लेने हेतु,
* अन्य व्यक्ति बनने में,
* मेडिकल या ड्रग हासिल करने में,
* बच्चों की पहचान चोरी में।

सन्दर्भ
-------

बाहरी कड़ियाँ
-------------
भारतीय पाकशैली दर्शाने वाले डाक टिकटें
**पाकशैली** पाक कला की एक शैली है जिसमें विशिष्ट सामग्री, तकनीक और व्यंजन होते हैं, जो सामान्यतः एक विशिष्ट संस्कृति या भौगोलिक क्षेत्र से जुड़ा होता है। क्षेत्रीय भोजन प्रस्तुति की तकनीक, रीति-रिवाज और सामग्री एक क्षेत्र के लिए अद्वितीय व्यंजन बनाने के लिए मिश्रित करते हैं।

एक पाकशैली आंशिक रूप से उन सामग्रियों द्वारा निर्धारित किया जाता है जो स्थानीय रूप से या व्यापार के माध्यम से उपलब्ध हैं। क्षेत्रीय सामग्री विकसित की जाती है और साधारणतः क्षेत्रीय या राष्ट्रीय व्यंजनों में योगदान करती है, जैसे कि भारतीय व्यंजनों में बासमती चावल और मसालें।

धार्मिक पाक नियम पाकशैली पर भी प्रभाव डाल सकते हैं, जैसे कि भारतीय पाकशैली में हिन्दू धर्म, पंजाबी पाकशैली में सिख धर्म, पूर्वी एशियाई पाकशैली में बौद्ध धर्म, यूरोपीय पाकशैली में ईसाई धर्म, मध्य पूर्वी पाकशैली में इस्लाम और यहूदी और इस्राएली पाकशैली में यहूदी धर्म।

इन्हें भी देखें
---------------

* पाकशास्त्र
* भोजन

सन्दर्भ
-------

1. ↑  Stradley, Linda (2014-10-29). "Regional Foods". *What's Cooking America* (अंग्रेज़ी में). अभिगमन तिथि 2023-03-08.
**पुत्तिंगल मंदिर हादसा** एक भयावह आतिशबाजी विस्फोट है जो 10 अप्रैल 2016 में कोल्लम के *परावुर पुत्तिंगल मंदिर* में भारतीय मानक समयानुसार(आईएसटी) रात्रि 03:30 बजे (22:15 जीएमटी) पर हुआ था। इस हादसे में 111 से अधिक लोगों की मौत हो गयी और 350 से अधिक लोग घायल हो गए।

हादसा
-----

सुबह 3 बजे के करीब मंदिर में एक समारोह के दौरान आतिशबाज़ी की जा रही थी जिसे देखने के लिए मैदान पर 10 हज़ार से ज्यादा लोग मौजूद थे। इसी दौरान चिंगारियां पास के गोदाम तक पहुंच गई यहाँ गुरुवार को केरल में नववर्ष (विशु)के मौके के लिए पटाखों का ढेर रखा हुआ था। हादसे का असर डेढ़ किलोमीटर की दूरी तक पड़ा। मारे गए लोगों में आम पुरूषों और महिलाओं के अलावा पुलिस अधिकारी भी शामिल थे।

बचाव
----

भारतीय नौसेना द्वारा कोच्चि स्थित दक्षिण नौसेना कमान(नेवल कमांड) मुख्यालय से एक डोर्नियर परिवहन विमान और चिकित्सा दल के साथ बचाव के परिवहन के लिए दो हेलीकाप्टरों को भी भेजा गया। घायलों को जिले के तथा पास ही में स्थित तिरूवनंतपुरम के विभिन्न अस्पतालों में भर्ती कराया गया।

प्रतिक्रियाएं
-------------

प्रधानमंत्री नरेंद्र मोदी ने ट्वीट कर बताया कि वह वहां जाएंगे। उन्होंने मृतकों के परिजनों के लिए 2 लाख और घायलों को 50 हजार देने की घोषणा की है। इसके साथ ही उन्होंने वायुसेना और नौसेना को घटना स्थल पर फौरन जाने आदेश भी जारी कर दिए हैं।

सचिन ने ट्वीट किया, "कोल्लम मंदिर में हुए हादसे से हिल गया हूं। पीड़ितों के साथ मेरे विचार और प्रार्थनाएं। भगवान इससे उबरने के लिए मनोबल व शक्ति दें।"

सोनिया ने अपनी प्रतिक्रिया व्यक्त करते हुए कहा, "दिवंगत आत्माओं की शांति और घायलों की सलामती की प्रार्थना कर रही हूँ। मैंने सरकार से पर्याप्त और तत्काल राहत के उपाय सुनिश्चित करने के लिए कहा है।"

राहुल ने ट्वीट कर के कहा, "कोल्लम के पुत्तिंगल मंदिर में विनाशकारी आग की खबर सदमे जैसी है। मेरी प्रार्थना उन लोगों के साथ हैं, जिन्होंने इस त्रासदी में अपने प्रियजनों को खोया है।"

आंध्रप्रदेश के मुख्यमंत्री एन चंद्रबाबू नायडू ने केरल के कोल्लम में एक मंदिर में हुई आग लगने की घटना पर गहरा दुःख और अफसोस जाहिर किया है।

सन्दर्भ
-------

1. ↑  सी॰ गौरीदसन नैयर (10 अप्रैल 2016). "Kollam temple fire: 106 dead, over 350 injured" [कोल्लम मंदिर आग: १०६ की मौत और ३५० से अधिक घायल] (अंग्रेज़ी में). द हिन्दू.
2. 1 2 3 4  "कोल्लम मंदिर हादसे में 102 लोगों के मरने की पुष्टि". मूल से 13 अप्रैल 2016 को पुरालेखित. अभिगमन तिथि 10 अप्रैल 2016.
3. ↑  "कोल्लम मंदिर में आग: 'पटाखे फोड़ने की होड़' हो सकती है हादसे की वजह". एनडीटीवी. मूल से 13 अप्रैल 2016 को पुरालेखित. अभिगमन तिथि 10 अप्रैल 2016.
4. ↑  "कोल्लम मंदिर हादसा: प्रधानमंत्री मोदी ने किया मुआवजे का ऐलान". ज़ी न्यूज़. मूल से 14 अप्रैल 2016 को पुरालेखित. अभिगमन तिथि 10 अप्रैल 2016.
5. ↑  "सचिन ने कहा, 'कोल्लम हादसे पर हिल गया हूं'". खबर.आईबीइन.कॉम. मूल से 24 अप्रैल 2016 को पुरालेखित. अभिगमन तिथि 10 अप्रैल 2016.
6. ↑  "केरल मंदिर त्रासदी पर सोनिया, राहुल ने दुःख जताया". राजस्थान पत्रिका. मूल से 20 अप्रैल 2016 को पुरालेखित. अभिगमन तिथि 10 अप्रैल 2016.
7. ↑  "आंध्रप्रदेश के मुख्यमंत्री ने कोल्लम मंदिर हादसे पर जाहिर किया अफसोस". मूल से 21 अप्रैल 2016 को पुरालेखित. अभिगमन तिथि 10 अप्रैल 2016.
**कस्तूरीरंग संतानम** (1895 – फरवरी 28, 1980) भारत के एक राजनेता थे। 

1962 में लाल बहादुर शास्त्री ने सन्तानम को भ्रष्टाचार-विरोधी समिति का अध्यक्ष बनाया। इस समिति को 'सन्तानम समिति' कहते हैं। समिति ने बहुत गहराई में जाकर भारतीय भ्रष्टाचार की छानबीन की और अपना प्रतिवेदन दिया। इस समिति की सिफारिशों के आधार पर ही प्रथम और द्वितीय श्रेणी के सरकारी अधिकारियों पर भ्रष्टाचार के आरोपों की जाँच के लिए 1964 में 'केन्द्रीय सतर्कता आयोग' (सीवीसी) की स्थापना हुई। 

संतानम समिति ने भ्रष्टाचार के चार प्रमुख कारणों की पहचान की। वे इस प्रकार थे :

* (१) प्रशासनिक विलम्ब,

* (२) सरकार द्वारा विनियामक कार्यों के रूप में इतने कामों की जिम्मेदारी लेना, जितना वह निभा नहीं सकती।

* (३) सरकारी कर्मचारियों के विभिन्न वर्गों में निहित शक्तियों के प्रयोग में व्यक्तिगत विवेक की गुंजायश, तथा

* (४) नागरिकों के लिए दैनिक महत्त्व के कार्यों से सम्बन्धित विभिन्न मामलों पर कार्रवाई की भारी-भरकम प्रक्रिया।

संतानम समिति के मतानुसार मंत्री, विधायक तथा राज्याधिकारी सभी स्वतंत्र रूप से दंडविधान से निश्चिन्त, बेरोक-टोक भ्रष्टाचार में डूबे हैं।

इन्हें भी देखें
---------------

* भारत में भ्रष्टाचार
* केन्द्रीय सतर्कता आयोग (CVC)
खपरैल से निर्मित छत
१५वीं सदी के मध्य में किया गया यरुशलम का रॉक का गुम्बद।
**खपरैल एवं चौके** (टाइल) प्रायः छतों, फर्श, एवं दीवारों को ढकने के काम आते हैं। इन्हें किसी सिरैमिक, पत्थर, धातु या कांच जैसी कठिनाई से घिसने वाले पदार्थ से बनाया जाता है।

प्रकार
------

तुर्की की नीली टाइलें
भारतवर्ष में मिट्टी की पकाई हुई **खपरैल तथा चौके** तीन प्रकार के बनाए जाते है :

* 1-छत के लिए विभिन्न प्रकार की खपरैलें तथा चौके
* 2-फर्श के लिए चौके
* 3-नाली के लिए नाल तथा अर्धगोल खपरैल

इनके अलावा चीनी मिट्टी के ग्लेज किए हुए तथा सीमेंट के चौके फर्श तथा दीवाल पर जड़ने के लिए भी बनाए जाते हैं, जो कई आकृतियाँ तथा रंगों के होते हैं।

छत छाने के लिए ऐसबेस्टस तथा अन्य वस्तुओं के भी तरह तरह के चौके अथवा टाइलें भिन्न भिन्न आवश्यकताओं के लिए प्रयोग में आती हैं जैसे संगमर्मर, स्लेट, टेराकोटा इत्यादि के चौके।

निर्माण
-------

मिट्टी के चौके और खपरैल प्राय: उसी प्रकार बनाई जाती हैं जैसे ईंट; पर इनके बनाने में अधिक मेहनत और ध्यान देना पड़ता है। इन खपरैलों तथा चौकों की तरह तरह की डिजाइनों के लिए फर्मा बहुत सावधानी से तथा सच्चा बनाना पड़ता है और उनके पकाने और निकासी में बहुत सावधानी रखनी पड़ती है।

छत छाने के लिए स्थानीय देशी खपरैल से लेकर स्यालकोट, इलाहाबाद, मँगलौर इत्यादि में अच्छे मेल की खपरैल काफी बनती थीं, पर इनका प्रचलन अब धीरे धीरे सीमेंट कंक्रीट तथा प्रबलित ईंटों (reinforecd-bricks) के कारण कम होता जा रहा है।

देशी खपरैलों में दो प्रकार की खपरैलें अधिक प्रचलित हैं। एक में दो अधगोली नालीदार खपरैलें एक दूसरे पर औंधाकर रख दी जाती हैं। दूसरे में दो चौकोर चौके, जिनके किनारे, थोड़ा सा ऊपर मुड़े रहते हैं, अगल बगल रखकर उन दोनों के ऊपर एक अधगोली खपरैल उलटकर रख दी जाती है, जिससे दोनों चौकों के बीच की जगह ढक जाए। करीब 1,200 खपरैलें 100 वर्गफुट छत छाने के लिए अपेक्षित होती हैं।

मँगलोर चौके चिपटे होते हैं। इनमें आपस में एक दूसरे को फँसाने के लिए खाँचा बना रहता है। करीब 130 दक्षिणी चौके या 100 कानपुरी चौके 100 वर्गफुट छत छाने के लिए आवश्यक होते हैं।

इलाहाबादी टाइल से एकहरी या दोहरी छवाई की जाती है। उभरे हुए भाग (ridge), कटि प्रदेश (hip) तथा निम्न भूमि (valley) के लिए विशेष टाइलें बनानी पड़ती हैं। नाली के लिए जो टाइल या चौके बनते हैं, या तो चिपटेबनाकर सुखाने तथा पकाने से पहले लकड़ी के गोल फर्मे पर मोड़ लिए जाते हैं, अथवा आरंभ में ही अधगोले के आकार में मशीन द्वारा ढाल लिए जाते हैं। ग्लेज़ किए हुए चीनी मिट्टी के चौके महँगे होते हैं और स्नानागार अस्पताल तथा अन्य स्थानों पर सौंदर्य तथा सफाई के विचार से फर्श या दीवाल में सीमेंट द्वारा बैठा दिए जाते हैं। अब सीमेंट के मोजे़इक टाइल भी बहुत बनने लगे हैं और इनका प्रचलन दिन पर दिन बढ़ता जा रहा है। ये सब कई डिजाइनों तथा रंगों के बनते हैं और इनसे बने फर्श बहुत सुंदर लगते हैं।

इन्हें भी देखें
---------------

* निर्माण सामग्री

बाहरी कड़ियाँ
-------------

* Ceramic Tile History
**कैलासगिरि** भारत के आंध्र प्रदेश में विशाखापत्तनम शहर में एक पहाड़ी पर स्थित पार्क है। यह पार्क विशाखापत्तनम मेट्रोपॉलिटन रीजन डेवलपमेंट अथॉरिटी (वीएमआरडीए) द्वारा विकसित किया गया था और इसमें 380 एकड़ (150 हेक्टेयर) भूमि शामिल है जो वनस्पतियों और उष्णकटिबंधीय पेड़ों से भरी है। 173 मीटर (568 फीट) की दूरी पर स्थित इस पहाड़ी से विशाखापत्तनम शहर दिखता है। 

आंध्र प्रदेश सरकार ने 2003 में कैलाशगिरी को "सर्वश्रेष्ठ पर्यटक स्थल" के रूप में सम्मानित किया था। औसतन हर साल लगभग तीन लाख भारतीय और विदेशी पर्यटक पार्क में आते हैं। पर्यावरण की सुरक्षा के लिए, वीएमआरडीए ने पहाड़ी को प्लास्टिक मुक्त क्षेत्र घोषित किया है। एक केबल कार पहाड़ी की चोटी से जुड़ती है जो आंध्र प्रदेश में अपनी तरह की पहली है।

चित्र-दीर्घा
------------

* Ropeway car at Kailasagiri.Ropeway car at Kailasagiri.
* Floral clock at kailasagiri.Floral clock at kailasagiri.
* Namam display at Kailasagiri.Namam display at Kailasagiri.
* Telugu Samskruthika Niketanam at Kailasagiri.Telugu Samskruthika Niketanam at Kailasagiri.
* Lord Shiva Temple at Kailasagiri.Lord Shiva Temple at Kailasagiri.

सन्दर्भ
-------

1. ↑  "VUDA park". Vizag Urban Development Authority. मूल से 31 मई 2014 को पुरालेखित. अभिगमन तिथि 31 मई 2014.
2. ↑  "Rope Way". Visakhapatnam Urban Development Authority. 2010. मूल से 13 अगस्त 2014 को पुरालेखित. अभिगमन तिथि 31 अगस्त 2014.

|  |  |
| --- | --- |
|  | **कैलाशगिरी** से संबंधित मीडिया विकिमीडिया कॉमंस पर उपलब्ध है।  |
ULAS J1120+0641 नामक क्वेसार पृथ्वी से बहुत दूर स्थित है और सूरज से दो अरब गुना द्रव्यमान वाले कालेछिद्र से ऊर्जा प्राप्त करता है। यह उसके अभिवृद्धि चक्र का काल्पनिक चित्रण है।
**क्वेसार** (quasar), जो "क्वासी स्टेलर रेडियो स्रोत" (quasi-stellar radio source) का संक्षिप्त रूप है, किसी अत्यंत तेजस्वी सक्रीय गैलेक्सीय नाभिक को कहते हैं। अधिकांश बड़ी गैलेक्सियों के केन्द्र में एक विशालकाय कालाछिद्र होता है, जिसका द्रव्यमान लाखों या करोड़ों सौर द्रव्यमानों के बराबर होता है। क्वेसार और अन्य सक्रीय गैलेक्सीय नाभिकों में इस कालेछिद्र के इर्द-गिर्द एक गैसीय अभिवृद्धि चक्र होता है। जब इस अभिवृद्धि चक्र की गैस कालेछिद्र में गिरती है तो उस से विद्युतचुंबकीय विकिरण के रूप में ऊर्जा उत्पन्न होती है, जो विद्युतचुंबकीय वर्णक्रम में रेडियो, अवरक्त, प्रकाश, पराबैंगनी, ऍक्स-किरण और गामा किरण के तरंगदैर्घ्य में होती है। क्वेसारों से उत्पन्न ऊर्जा भयंकर होती है और सबसे शक्तिशाली क्वेसार की तेजस्विता 1041 वॉट से अधिक होती है, जो हमारे क्षीरमार्ग जैसी बड़ी गैलेक्सियों से हज़ारों गुना अधिक है।

इन्हें भी देखें
---------------

* सक्रीय गैलेक्सीय नाभिक
* अभिवृद्धि चक्र
* विशालकाय कालाछिद्र

सन्दर्भ
-------

1. ↑  "Most Distant Quasar Found". *ESO Science Release*. मूल से 12 जून 2018 को पुरालेखित. अभिगमन तिथि 4 July 2011.
2. ↑  Wu, Xue-Bing; एवं अन्य (2015). "An ultraluminous quasar with a twelve-billion-solar-mass black hole at redshift 6.30". *Nature*. **518** (7540): 512. arXiv:1502.07418. डीओआइ:10.1038/nature14241. बिबकोड:2015Natur.518..512W. मूल से 1 अक्तूबर 2017 को पुरालेखित. अभिगमन तिथि 5 March 2017.
खपरैल से ढकी हुई घर की छत
किसी मिट्टी, पत्थर, धातु, काच आदि कठोर पदार्थ से बने टुकड़े को खपरे या खपरैल (टाइल) कहते हैं। ग्रामीण भारत में घरों पर छाया का मुख्य साधन है, उपयोग प्रायः छत, फर्श, दीवार आदि ढकने में होता है।

भारतीय खपरैल और चौके
--------------------

भारतवर्ष में मिट्टी की पकाई हुई खपरैल तथा चौके तीन प्रकार के बनाए जाते है :

* (१) छत के लिए विभिन्न प्रकार की खपरैलें तथा चौके
* (२) फर्श के लिए चौके
* (३) नाली के लिए नाल तथा अर्धगोल खपरैल आम भाषा मे घारिया बोला जाता है।

इनके अलावा चीनी मिट्टी के ग्लेज किए हुए तथा सीमेंट के चौके फर्श तथा दीवाल पर जड़ने के लिए भी बनाए जाते हैं, जो कई आकृतियाँ तथा रंगों के होते हैं। 

तमिलनाडु के ग्रामीण क्षेत्र में खपरैल की छत
छत छाने के लिए ऐसबेस्टस तथा अन्य वस्तुओं के भी तरह तरह के चौके अथवा टाइलें भिन्न-भिन्न आवश्यकताओं के लिए प्रयोग में आती हैं जैसे संगमरमर, स्लेट, टेराकोटा इत्यादि के चौके।

मिट्टी के चौके और खपरैल प्राय: उसी प्रकार बनाई जाती हैं जैसे ईंट पर इनके बनाने में अधिक मेहनत और ध्यान देना पड़ता है। इन खपरैलों तथा चौकों की तरह तरह की डिजाइनों के लिए फर्मा बहुत सावधानी से तथा सच्चा बनाना पड़ता है और उनके पकाने और निकासी में बहुत सावधानी रखनी पड़ती है।

भारत में छत छाने के लिए स्थानीय देशी खपरैल से लेकर स्यालकोट, इलाहाबाद, मंगलोर इत्यादि में अच्छे मेल की खपरैल काफी बनती थीं, पर इनका प्रचलन अब धीरे-धीरे सीमेंट कंक्रीट तथा प्रबलित ईटों (reinforecd-bricks) के कारण कम होता जा रहा है।

देशी खपरैलों में दो प्रकार की खपरैलें अधिक प्रचलित हैं। एक में दो अधगोली नालीदार खपरैलें एक दूसरे पर आैंधाकर रख दी जाती हैं। दूसरे में दो चौकोर चौके, जिनके किनारे, थोड़ा सा ऊपर मुड़े रहते हैं, अगल बगल रखकर उन दोनों के ऊपर एक अधगोली खपरैल उलटकर रख दी जाती है, जिससे दोनों चौकों के बीच की जगह ढक जाए। करीब १,२०० खपरैलें १०० वर्गफुट छत छाने के लिए अपेक्षित होती हैं।

मँगलोर चौके चिपटे होते हैं। इनमें आपस में एक दूसरे को फँसाने के लिए खाँचा बना रहता है। करीब १३० दक्षिणी चौके या १०० कानपुरी चौके १०० वर्गफुट छत छाने के लिए आवश्यक होते हैं।

विभिन्न प्रकार के खपरैल
इलाहाबादी टाइल से एकहरी या दोहरी छवाई की जाती है। उभरे हुए भाग (ridge), कटि प्रदेश (hip) तथा निम्न भूमि (valley) के लिए विशेष टाइलें बनानी पड़ती हैं। नाली के लिए जो टाइल या चौके बनते हैं, या तो चिपटे

बनाकर सुखाने तथा पकाने से पहले लकड़ी के गोल फर्मे पर मोड़ लिए जाते हैं, अथवा आरंभ में ही अधगोले के आकार में मशीन द्वारा ढाल लिए जाते हैं। ग्लेज़ किए हुए चीनी मिट्टी के चौके महँगे होते हैं और स्नानागार अस्पताल तथा अन्य स्थानों पर सौंदर्य तथा सफाई के विचार से फर्श या दीवाल में सीमेंट द्वारा बैठा दिए जाते हैं। अब सीमेंट के मोज़ेइक टाइल भी बहुत बनने लगे हैं और इनका प्रचलन दिन पर दिन बढ़ता जा रहा है। ये सब कई डिजाइनों तथा रंगों के बनते हैं और इनसे बने फर्श बहुत सुंदर लगते हैं।
कैलाश चंद्र महिंद्रा (English: Kailash Chandra Mahindra) को आमतौर पर के.सी. महिंद्रा (1894-1963) के नाम से जाना जाता था जो कि एक भारतीय उद्योगपति थे, जिन्होंने 1945 में महिंद्रा एंड मोहम्मद की सह-स्थापना की, जिसे कि बाद में 1948 में महिंद्रा एंड महिंद्रा के रूप में नाम दिया गया, जगदीश चंद्र महिंद्रा और मलिक गुलाम मोहम्मद अन्य संस्थापक थे।

प्रारंभिक जीवन और शिक्षा
------------------------

के.सी. के नाम से मशहूर कैलाश चंद्र महिंद्रा का जन्म 1894 में पंजाब के लुधियाना में हुआ था, जो नौ भाई बहनों में दूसरे थे। जब उनके पिता की कम उम्र में मृत्यु हो गई, तो उनके बड़े भाई जे.सी. परिवार के मुखिया बन गए, और के सी उनके सबसे अच्छे दोस्त और भविष्य के कारोबार में भागीदार बनें।

के.सी. ने लाहौर के गवर्नमेंट कॉलेज में दाखिला लिया, जहाँ उनकी बुद्धिमत्ता और ज्ञान ने चमक दिखाया। कैम्ब्रिज में, उन्होंने ऑनर्स अर्जित किया, हॉकी खेली, और नौका चालन में गहरी रुचि ली। स्नातक करने के बाद, वह मेसर्स मार्टिन एंड कंपनी में नौकरी की, जहाँ उन्होंने मासिक पत्रिका इंडिया का संपादन किया और कुछ समय के लिए हिंदुस्तान रिव्यू का भी संपादन किया।

पेशा
----

1942 में, केसी को संयुक्त राज्य अमरीका में भारतीय खरीद मिशन का प्रमुख नियुक्त किया गया। 1945 में भारत लौटकर, उन्हें भारत सरकार की भारतीय कोयला क्षेत्र समिति और ऑटोमोबाइल और ट्रैक्टर पैनल के अध्यक्ष के रूप में भी नियुक्त किया गया। कोयला क्षेत्र में नई रणनीतियां विकसित करने में उनका काफी योगदान रहा जिसमें मे नए और उन्नत मान की तकनीक से कोयला खनन करने से उद्योग को नया आयाम मिला
और उनकी कोयला आयोग रिपोर्ट उद्योग में एक मौलिक दस्तावेज बन कर रह गई। इन वर्षों में, उन्होंने सर राजेंद्रनाथ मुकर्जी की जीवनी भी लिखी।

महिंद्रा एंड महिंद्रा
---------------------

मुख्य लेख: महिंद्रा एंड महिंद्रा
1946 में, वह बॉम्बे महिंद्रा एंड मोहम्मद में चले आए। उनके 13 साल की अध्यक्षता में महिंद्रा एंड महिंद्रा ने अपने आपको भारत में एक बड़े औद्योगिक घराने में तब्दील किया। अपने इस शानदार कार्यकाल में वे रिजर्व बैंक ऑफ इंडिया, एयर इंडिया और हिंदुस्तान स्टील जैसे अन्य संस्थानों में निर्देशक के रूप में भी कार्य किया

संदर्भ
------

1. ↑  "ET Awards 2008-09: Lifetime Achievement Award- Keshub Mahindra". The Economic Times. 25 August 2009. मूल से 18 अक्तूबर 2019 को पुरालेखित. अभिगमन तिथि 20 अक्तूबर 2019.
2. ↑  Herdeck, p. 209

बाहरी कड़ियां
-------------

* J.C. Mahindra Biography at Official Website if Mahindra & Mahindra
* J.C. Mahindra and an independent India began their rise together
कैलाशनाथ महादेव प्रतिमा दुनिया में महादेव की सबसे बड़ी प्रतिमा है। यह सांगा, नेपाल में भक्तापुर और कावरेपालन चौंक जिलों की सीमा जो काठमांडू से लगभग 20 किमी दूर है, में स्थित है।

 मूर्ति 144 फीट (44 मीटर) ऊंची है और इसे बनाने में तांबा, जस्ता, कंक्रीट और स्टील का उपयोग किया गया है। 
ऊंचाई से मूर्तियों की सूची के अनुसार, कैलाशनाथ महादेव दुनिया के चालीसवें सबसे ऊंची प्रतिमा, अथवा स्टैचू ऑफ़ लिबर्टी से चार स्थान नीचे।

इतिहास
------

 प्रतिमा का निर्माण कार्य 2004 में शुरू हुआ और 2011 में पूरा किया गया। 
कमल जैन और उनकी कंपनी ने इस संरचना के निर्माण के लिए महत्वपूर्ण योगदान था। कमल जैन, एक उद्यमी जिसने 1992 में "Hilltake" की स्थापना की है, एक कंपनी जो कई उत्पादों, जैसे कि पानी के टैंक के मामलों में नेपाल में काम कर रही थी। इस मूर्ति को हिलटेक ग्रुप और नेपाली अभियांत्रिकी के आधिकारिक चमत्कार के रूप में भी पदोन्नत किया जाता है।

पर्यटन
------

लगभग 5000 दर्शक इस मूर्ति को एक आम दिन में देखने आते हैं और काफी अधिक अंक में दर्शक छुट्टी और हिन्दू त्योहारों के दिन पर आते हैं। यह कई पत्रिकाओं में ज़रूर देखने वाली जगहों की सूची में आती है और नेपाल के पर्यटन बोर्ड के द्वारा भी स्वीकृत की गयी है। []

दर्शकों के अंक में बढ़ाव होने के कारण, इस प्रतिमा ने नेपाल में दोनों स्थानीय और अंतरराष्ट्रीय धार्मिक पर्यटन के लिए काफ़ी योगदान दिया है। इसने स्थानीय समुदाय की आर्थिक गतिविधियों को उठाया है और आसपास के गांवों के विकास में महत्वपूर्ण प्रभाव भी लाया है।[]

डिजाइन और निर्माण
-----------------

 इस प्रतिमा के डिजाइन और संरचना एक हिंदू देवता भगवान शिव के समान करने के लिए अनुकूलित किया गया है।

इस प्रतिमा का निर्माण कार्य 2004 में शुरू किया और 2011 में पूरा किया गया। इसकी फाउंडेशान करीब 100 फीट गहरी है जो की रिज में एक स्थिर संरचना बनाने के लिए आवश्यक था। 
भूस्खलन के संभावित खतरे के कारण, जमीन स्थिरीकरण के लिए और संरचनाओं को भी बनाया गया था। कई नेपाली इंजिनीयर इसे बनाने में शामिल थे जिसमे एक अनुभवी हिन्दुस्तानी जिसकी खासियत ऐसी बड़ी संरचना का निर्माण / डिजाइन में था, भी शामिल थे।[]

सन्दर्भ
-------
**कुमारजीव** (344 ई – 413 ई) एक भारतीय बौद्ध भिक्षु थे जो चीन में जाकर बस गये, जहाँ उन्होंने संस्कृत के बौद्ध ग्रन्थों का चीनी भाषा में अनुवाद किया।

परिचय
-----

मध्य एशिया के कुची प्रदेश के निवासी। इनके पिता कुमारायण नाम के भारतीय थे। कुछ अज्ञात कारणवश ये भारत छोड़कर पामीर के दुर्गम मार्ग से होते कुची पहुँचे। वहाँ के राजा ने इनका हार्दिक स्वागत किया और शीघ्र राजगुरु का पद प्रदान किया। उन्होंने जीवा नाम की एक राजकुमारी से विवाह किया। कुमारजीव इन्हीं के पुत्र थे। कुची में कुमारजीव की प्रारंभिक शिक्षा हुई। जब वे नौ वर्ष के हुए तो उनकी माँ उन्हें उच्च शिक्षा के लिए कश्मीर ले आई। कश्मीर में कुमारजीव ने बौद्ध साहित्य और दर्शन का विधिवत अध्ययन किया। बौद्ध साहित्य का अध्ययन कर अपनी माता के साथ मध्य एशिया के प्रसिद्ध बौद्ध केंद्रों का भ्रमण करते हुए ये कुची पहुँचे। वहाँ विद्वान के रूप में उनकी ख्याति फैली। वे भारतीय ज्ञान के महान कोष माने जाने लगे। ये पहले हीनयान के सर्वास्तिवादी संप्रदाय के समर्थक थे, किन्तु कुची लौटने पर इन्होंने महायान मत स्वीकार कर लिया।

कुची में कुमारजीव अधिक दिनों तक नहीं रह सके। कुची का चीन से राजनीतिक सम्बन्ध बिगड़ गया। 373 ई. में चीन से घोर युद्ध के बाद कुची की पराजय हुई और कुमारजीव बन्दी बनाकर चीन ले जाए गए। उनकी ख्याति चीन में पहले से ही फैल चुकी थी। वहाँ वे लींग-चाऊ के विशेष आमंत्रण पर वे राजधानी गए। यहाँ ये अपने जीवन के अंतिम काल तक रहे। पश्चात्‌ चीन के सम्राट के विशेष आमंत्रण पर वे राजधानी गए। यहाँ ये अपने जीवन के अंतिम काल तक रहे। 413 ई. में उनकी मृत्यु हुई।

चीन में रहकर उन्होंने अनेक भारतीय बौद्ध ग्रथों का चीनी भाषा में अनुवाद किया। ये भारतीय बौद्ध ग्रंथों का चीनी में अनुवाद करनेवालों में सर्वश्रेष्ठ माने जाते हैं। पुण्यत्रात के साथ मिलकर 404 में विनयपिटक का नागार्जुन के महाप्रज्ञापारमिता-सूत्रशास्त्र तथा दशभूमि-विभाषा शास्त्र, जो दशभूमिकासूत्र का भाष्य है, 405 ई. में चीनी में अनुवाद किया। वे भारतीय बौद्ध साहित्य के लगभग 50 ग्रंथों के चीनी भाषा में अनुवादक माने जाते है।

कुमारजीव की बौद्ध ग्रंथों के चीनी भाषा के अनुवादक के रूप में ही नहीं प्रत्युत बौद्ध दर्शन के शिक्षक रूप में भी ख्याति है। चीन के विभिन्न भागों से विद्यार्थी और विद्वान्‌ इनके पास आते थे। उनमे से अनेक शिष्य बने। कहा जाता है, उनके 3,000 शिष्य थे।

बाहरी कड़ियाँ
-------------

* कुमारजीव: दार्शनिक एवं मनीषी
**क्षणिका** साहित्य की एक विधा है। 

"क्षण की अनुभूति को चुटीले शब्दों में पिरोकर परोसना ही क्षणिका होती है। अर्थात् मन में उपजे गहन विचार को थोड़े से शब्दों में इस प्रकार बाँधना कि कलम से निकले हुए शब्द सीधे पाठक के हृदय में उतर जाये।" मगर शब्द धारदार होने चाहिए। तभी क्षणिका सार्थक होगी अन्यथा नहीं।
सच पूछा जाये तो क्षणिका योजनाबद्ध लिखी ही नहीं जा सकती है। यह तो वह भाव है यो अनायास ही कोरे पन्नों पर स्वयं अंकित होती है। अगर सरलरूप में कहा जाये तो की आशुकवि ही क्षणिका की रचना सफलता के साथ कर सकता है। साथ ही क्षणिका जितनी मर्मस्पर्शी होगी उतनी वह पाठक के मन पर अपना प्रभाव छोड़ेगी। क्षणिका को हम छोटी कविता भी कह सकते हैं। क्षणिकाएँ हास्य, गम्भीर, शान्त और करुण आदि रसों में भी लिखी जा सकती हैं।

वर्गीकरण
--------

क्षणिका को हम दो भागों में बाँट सकते हैं-

* (१) तुकान्त क्षणिका।
* (२) अतुकान्त क्षणिका।

### तुकान्त क्षणिका

दोहा, चौपाई या अशआर अन्य किसी सीमित शब्दों के छोटे-छोटे छन्दों में रची जा सकती है।

आँखें कभी छला करती हैं,
आँखे कभी खला करती हैं।
गैरों को अपना कर लेती,
जब ये आँख मिला करती हैं।।
--

दुर्बल पौधों को ही ज्यादा,
पानी-खाद मिला करती है।
चालू शेरों पर ही अक्सर,
ज्यादा दाद मिला करती है।
--

लटक रहे हैं कब्र में, जिनके आधे पाँव।
वो ही ज्यादा फेंकते, इश्क-मुश्क के दाँव।।
--

### अतुकान्त क्षणिका

इसमें किसी छन्द की मर्यादा की जरूरत नहीं पड़ती है। लेकिन शब्द ऐसे होने चाहिएँ कि वह सीधे दिल पर चोट करें।

शराब वही
बोतल नई
कैसी रही
--

रूप बदला है
ऐब छिपाया है
धोखा देने के लिए
--

गद्य लिखता हूँ
लाइनों को तोड़ कर
कविता बन जाती है
--

शब्द गौण हैं
अर्थ मौन हैं
इसीलिए श्रेष्ठ रचना है

बाहरी कड़ियाँ
-------------

*
शिवलिंग का निचला हिस्सा पराशक्ति का प्रतिनिधित्व करता है 
**पराशक्ति**  भगवान शिव के तीन पहलुओं में से एक है। इसका अर्थ "सर्वोच्च ऊर्जा" या "श्रेष्ठ शक्ति" है। शैव सिद्धांत के अनुसार जो शैव सम्प्रदाय का हिस्सा है; पराशक्ति सर्वव्यापी, शुद्ध चेतना, सर्वोच्च शक्ति है और समस्त वस्तुओं का मूल पदार्थ है। शैव सम्प्रदाय हिंदू धर्म के 4 प्रमुख संप्रदाय में से एक है। परशिव के विपरीत पराशक्ति का आकार है (परशिव निराकार है)। भगवान शिव के अन्य दो पहलु परशिव और परमेश्वर हैं। 

शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है।

यह भी देखें
-----------

* परशिव
* परमेश्वर

संदर्भ
------

1. ↑  "Glossary". Search for "Parāśakti". मूल से 12 जून 2018 को पुरालेखित.
2. ↑  "Parashakti". मूल से 1 मई 2018 को पुरालेखित.
3. ↑  Parashakti. *Dancing with Siva*. मूल से 1 मई 2018 को पुरालेखित. अभिगमन तिथि 15 मई 2018.
4. ↑  Parameshwara. *Dancing with siva*. मूल से 1 मई 2018 को पुरालेखित. अभिगमन तिथि 15 मई 2018.
5. ↑  Parashiva. *Dancing with siva*. मूल से 1 मई 2018 को पुरालेखित. अभिगमन तिथि 15 मई 2018.
6. ↑  "Hinduism for children". search for "Śivaliṅga". मूल से 1 मई 2018 को पुरालेखित.
**पराशर गौर**, गढ़वाली भाषा के चलचित्र-निर्माता, कवि और कलाकार हैं। उनका जन्म उत्तर प्रदेश की पहाड़ियों (अब उत्तराखण्ड) में पौड़ी गढ़वाल जिले के कल्जीखाल ब्लाक के मिर्चोडा ग्राम में ३ मई, १९४७ को हुआ था। बहुत छोटी आयु में वे दिल्ली आ गए जहाँ वे एक थियेटर से जुड़ गए। उन्होंने अपना प्रथम चलचित्र, जगवाल (अर्थात लम्बी प्रतीक्षा) १९८३ में जारी किया। 

वर्तमान में वे अपने परिवार के साथ टोरण्टो, कनाडा में रहते हैं।

जीवनी
-----

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

थियेटर
------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

सिनेमा
------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

सन्दर्भ
-------

1. ↑  "यंग उत्तराखण्ड फ़ोरम". मूल से 26 मई 2010 को पुरालेखित. अभिगमन तिथि 27 जुलाई 2010.
2. ↑  पराशर गौर Archived 2010-10-06 at the Wayback Machine उत्तराखण्ड सिनेमा (अंग्रेज़ी)

बाहरी कड़ियाँ
-------------

* पराशर गौर की कविताएँ[*मृत कड़ियाँ*]
* पराशर गौर उत्तराखण्ड सिनेमा (अंग्रेज़ी)
**पिघलता आसमान** 1985 में बनी हिन्दी भाषा की फ़िल्म है। यह शम्मी द्वारा निर्मित और निर्देशित है। इसमें शशि कपूर, राखी गुलज़ार और रति अग्निहोत्री प्रमुख भूमिका में हैं।

संक्षेप
-------

दिल्ली की व्यवसायी आरती सिंह राठौर (राखी गुलज़ार), अपनी दाई, सुकु (लीला मिश्रा) और दोस्त और कर्मचारी, अनुराधा (रति अग्निहोत्री) के साथ अमीरी में रहती है। वह कश्मीर की यात्रा करने का फैसला करती है और सूरज अरोड़ा (शशि कपूर) के कब्जे वाली अपनी जमीन के एक हिस्से पर कब्जा छुड़ाना चाहती है। उसकी दाई उसे बताती है कि वह अरोड़ा परिवार द्वारा पाला गया था जब तक कि उसके पिता, करण सिंह, अमीर नहीं बन गए और उन्होंने उनके साथ सभी संबंध तोड़ दिए। 

कश्मीर में पहुँचने पर, सभी मतभेद भुला दिए जाते हैं और सूरज और आरती दोनों एक-दूसरे के प्यार में पड़ जाते हैं। आरती का जीवन जल्द ही बदल जाता है जब उसे पता चालता है कि अनुराधा को भी सूरज से प्यार हो गया है। यह जानकारी न केवल दोनों महिलाओं के बीच प्रतिस्पर्धा पैदा करेगी, बल्कि सभी के जीवन को हमेशा के लिए बदल देगी।

मुख्य कलाकार
------------

* शशि कपूर ― सूरज अरोड़ा / प्रकाश अरोड़ा
* राखी गुलज़ार ― आरती सिंह राठौर
* रति अग्निहोत्री ― अनुराधा 'अनु'
* लीला मिश्रा ― सुकु
* देवेन वर्मा ― बादल
* ए के हंगल ― मास्टरजी
* सुधीर पांडे ― लाला करन सिंह राठौर
* सुषमा सेठ ― करुणा अरोड़ा

संगीत
-----

सभी गीत इन्दीवर द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "मुझे ऐसा मिला मोती" | लता मंगेशकर | 5:12 |
| 2. | "तेरी मेरी प्रेम कहानी" | किशोर कुमार, अलका याज्ञिक | 4:25 |
| 3. | "हमसे ना सही" | अलका याज्ञिक, साधना सरगम | 6:04 |
| 4. | "जिया ना ही लागे" | साधना सरगम | 4:32 |
| 5. | "हमसे ना सही" (II) | मनहर उधास | 4:30 |
| 6. | "जब ये दिल हो जवान" | साधना सरगम, अलका याज्ञिक | 6:58 |

सन्दर्भ
-------

1. ↑  "शेखर सुमन का खुलासा, शशि कपूर के व्यक्तित्व को जानना है तो 'उत्सव' देख लीजिए". *अमर उजाला*. मूल से 12 मई 2019 को पुरालेखित. अभिगमन तिथि 12 मई 2019.

बाहरी कड़ियाँ
-------------

* *पिघलता आसमान*  इंटरनेट मूवी डेटाबेस पर
यह जुडवा मंदिर अपने खूबसूरत कलाकारी के लिए प्रसिद्ध है। खूबसूरत गढ़ी हुई मूर्तियाँ तथा पत्थर पर की गई नक्काशी, इस मंदिर को जैसलमेर की बहुमूल्य धरोहर बनाती है। निचलामंदिर कुंथुनाथ को समर्पित है, जो अष्टपद आधार पर बना है। शांतिनाथ की प्रतिमा मंदिर के ऊपरी भाग में स्थित है। इन मंदिरों का निर्माण जैसलमेर की चोपड़ा तथा शंखवाल परिवारों द्वारा काराया गया। मंदिर में लगे शिलालेख के अनुसार इन दोनों मंदिरों का निर्माण १४८० ई.में हुआ था। १५१६ ई. में मंदिरों के कुछ हिस्से में बदलाव व अन्य निर्माण कार्य किए गए।

यह मंदिर शिखर से युक्त है, इस शिखर के भीतरी गुंबदों में वाद्य यंत्रों को बजाती हुई व नृत्य करती हुई अप्सराओं को उत्कीर्ण किया गया है। इनके नीचे गंधर्वो की प्रतिमाएँ। मंदिर के सभा मंडप के चारों ओर स्तंभों के मध्य सुंदर तोरण बने हैं। गूढ़ मण्डप में एक सफेद आकार की दूसरी काले संगमरमर की कार्योत्सर्ग मुद्रा में मूर्तियाँ प्रतिष्ठित बनी है, इसके दोनों पार्श्वो में ११-११ अन्य तीर्थकरों की प्रतिमाएँ बनी हैं। इस कारण चौबीसी की संज्ञा दी गई है। हिन्दुओं की दो प्रतिमाएँ दशावतार और लक्ष्मीनारायण भी मंदिर में स्थापित हैं।

मंदिर के अन्य भाग में शायद ही ऐसा कोई पत्थर मिले जिसपर शिल्पकार ने कुछ-न-कुछ न उकेरा हो। हाथी, घोङा, सिंह, बंदर, फूल, पत्तियों से पूरा मंदिर आच्छादित है। नालियाँ भी मगरमच्छ के मुख के आकार की बनाई गई हैं। जैसलमेर पंचतीर्थी इतिहास के लेखक ने यहाँ उत्कीर्ण की गई कामनी स्रियों के अंग प्रत्यंग के सजीव सौंदर्य का वर्णन निम्न प्रकार किया है। चांदी सी गोल गुखाकृति, बंी विशाल भुजाएँ, चौङा ललाट, नागिन सी गूंथी बालों की लटें, तिरछे नयन, तोते की चोंच सी नाक, पतले व सुंदर होंठ, भरे हुए स्तन, पतली सपाट पिंडली व आभूषण से सजा पूरा शरीर आदि की सुक्ष्मता और भाव-भंगिमा युक्त प्रतिमाएँ वस्तु प्रभावोत्पादक है। कला की दृष्टि से इनको खजुराहो, कोणार्क व दिलवाङा में प्राप्त प्रतिमाओं के समकक्ष रखा जा सकता है।

| * दे
* वा
* सं
जैसलमेर विस्तार में |
| --- |
| **परिचय** |  इतिहास  •   भाषा  •   साहित्य  •   चित्रकला  •   शासक  •   स्थापत्य  •   धर्म  •   संगीत |  |
| **पर्यटन स्थल** | मंदिर  •  पर्यटन  •  हवेलियां |
| **निकटवर्ती स्थल** | जयपुर  •  उदयपुर  •  अजमेर  •  जोधपुर  •  चित्तौड़गढ़  •  कोटा •  बीकानेर |
| **यह भी देखें** | जैसलमेर  •  राजस्थान  •  राजस्थान पर्यटन |